Elvira Ḍevinamira

Elvira Ḍevinamira Wirayanti (lahèr è tangghâl 28 Juniè 1993) panèka moḍèl, aktris, parèntèng lampa, bân rato karaddhinan ḍâri Inḍonèsia. Elvira panèka juara lomba Puteri Inḍonèsia 2014 sè abâkkèllè Jhâbâ Tèmor. Elvira panèka Puteri Inḍonèsia sè kaḍuwâ' ḍâri Jhâbâ Tèmor salastarèna Putri Raemawasti sè mennang mahkota è taon 2007. Elvira ènobatkaghi Puteri Inḍonèsia 2014 è tangghâl 29 Jânuwari 2014, sareng Puteri Inḍonèsia 2013, Whulanḍary Herman. dhâddhi Puteri Inḍonèsia 2014 bân Miss Universe Inḍonèsia 2014, Elvira abâkkèllè Inḍonèsia è  Miss Universe 2014 sè èlaksana'aghi è Amèrika Serikat bân suksès maso' ḍâlem Top 15 èbhârengi pangarghâ'ân khusus è Kostum Nasional Terbaik, kalabân kostum sè èrancang bân Ḍynand Fariz atèma "The Chronicle of Borobuḍur". è taon 2017, Elvira amaèn peran dhâdhhi Bunga è komèḍi situasi Keluarga Besar sè ètayanganghi è NET. Elvira jhughân pènter è ḍâlem hal musik, khusussa amaèn piano klasik.

 Kaoḍi'ân Awwâl 
Elvira lahèr è Sorhâjâ tangghâl 28 Junè 1993. Elvira panèka ḍelegasi ḍâri Inḍonèsia è pertukaran mahasiswa ka Seoul, Korea lao', è taon 2011, bân è Harvard National Model United Nations è Boston, Amerika Serikat, è taon 2012. E taon sè paḍâ, Elvira jhughân dhâddhi runner-up lughâlluna bân calon favorit terbaik è ḍâlem pamèlèyan Cak Ning Sorbhâjâ. Elvira olle ghellâr Sarjana Hukum dâri Universitas Airlangga è taon 2017.https://pddikti.kemdiktisaintek.go.id/detail-mahasiswa/YybmwU654n3KPu-_ALxaDGj4192NVcEi8kriKkxJDcpU_YfOJWcYsFRuyNztuGh3AK2xFg==

 Kalakoan 

 Puteri Inḍonèsia 2014 
Elvira panèka kontestan sè èpèlè ka'angghuy abâkkèllè Jhâbâ Tèmor è lomba Puteri Inḍonèsia taon 2014. Sabellunna, è pamèlèyan Puteri Inḍonèsia Jhâbâ Tèmor taon 2013, Elvira mennang ghellaâr putri favorit hasèl ḍâri jajak penḍapat neng è SMS.

 Sombher